Trigon Markets: Eesti Telefoni kasumlikkus oodatust kehvem - Äripäev
Trigon Markets: Eesti Telefoni kasumlikkus oodatust kehvem
18. oktoober 2001, 11:09
Kaja Koovit 18. oktoober 2001, 11:09
Eesti Telefoni kasumlikkus jäi märkimisväärselt allapoole ootusi, mistõttu on võimalik, et Eesti Telekomi prognoose tuleb veidi alandada, teatas Trigon Markets oma Eesti Telekomi kolmanda kvartali majandustulemuste kommentaaris.
Eesti Telefoni kolmanda kvartali käive jäi 8% võrra väiksemaks kui Trigon oli oodanud.
Trigon märkis, et Telekomi tulemused vastasid kokkuvõttes nende ootustele ning Eesti Telefoni nõrga tulemuse kompenseeris Eesti Mobiiltelefon, kelle tulemused olid oodatust paremad.
Trigon ootas Eesti Telekomi üheksa kuu ärituludeks 3,19 miljardit krooni ja puhaskasumiks 718 miljonit krooni.
URL: http://www.aripaev.ee/article/20011018/NEWS/310189978